जब से सुप्रीम कोर्ट ने 1993 मुंबई बम धमाकों से जुड़े एक केस में संजय दत्त को पांच साल की सज़ा सुनाई है फिल्म इंडस्ट्री से तमाम लोग उनके पक्ष में आ खड़े हुए हैं और कई तो उनके लिए माफ़ी की मांग भी कर रहे हैं.लेकिन





 संजय दत्त के साथ कई फिल्में कर चुके अभिनेता सनी देओल की राय कुछ अलग ही है.संजय दत्त की सज़ा पर बोलते हुए सनी देओल बोले, "संजू मेरे दिल के बहुत क़रीब है. हमने काफी काम साथ में किया है. मैं उसके लिए खासा दुखी महसूस कर रहा हूं. लेकिन इस मामले में कोई कुछ नहीं कर सकता. गलती तो आखिर गलती होती है."



रो पड़े संजय दत्तसनी ने आगे कहा, "मैं खासतौर से उनकी पत्नी और बच्चों के लिए दुखी हैं. क्योंकि अब एक लंबा वक़्त उन्हें संजू से दूर रहना पड़ेगा."सनी देओल ने ये बातें गुरूवार को अपनी फिल्म यमला पगला दीवाना-2 के फर्स्ट लुक लॉन्च पर कहीं. गौरतलब है कि इसी दिन संजय दत्त मीडिया के सामने अपना सज़ा पर बोलते हुए रो पड़े थे और कहा था कि वो माफी की अपील नहीं करेंगे.सनी देओल के साथ मौजूद उनके पिता धर्मेंद्र ने भी संजय दत्त पर प्रतिक्रिया दी.उन्होंने कहा, "वो हमारे परिवार की तरह है. मैं ज़्यादा नहीं कहूंगा लेकिन उसकी सज़ा के बारे में सुनकर मुझे बहुत दुख हुआ था और मैं रोया था. लेकिन मैं शोर नहीं मचाता. हमें सुर्खियों में रहना नहीं आता क्योंकि फिर वो दिखावा लगने लगता है."उल्लेखनीय है कि जया बच्चन और अजय देवगन जैसे सितारों ने संजय दत्त को माफी दिए जाने की वकालत की है. इसके अलावा जब से संजय दत्त को सज़ा सुनाई गई है तब से सलमान खान, आमिर खान, अभिषेक बच्चन, रणबीर कपूर और राजकुमार हीरानी जैसे कई सितारे संजय दत्त के घर जाकर उनसे हमदर्दी जता चुके हैं.